kardosdrur/scandi-wiki huggingface dataset:
Otto Joachim Løvenskiold

Otto Joachim Løvenskiold (14. maj 1811 på Fossum Jernværk i Telemarken – 4. august 1882  på Lille Frogner i Kristiania) var en norsk dommer og politiker, der var stortingsrepræsentant og borgmester i Kristiania samt fra 1854 til sin død højesteretsdommer. 

Otto Joachim Løvenskiold var søn af godsejer Severin Løvenskiold på Fossum og Hedevig Sophie født komtesse Knuth og således ældre bror til Leopold Herman Severin Løvenskiold. Han blev 18. september 1837 gift i Sem i Jarlsberg med Julie Caroline Helene Wedel-Jarlsberg. Hans første hustru døde 1. januar 1840 efter at  have født en søn, og i 1845 blev Løvenskiold gift i Fredrikshald med Eleonore Mansbach. En søn fra første ægteskab var den senere statsminister Carl Otto Løvenskiold.

Efter at have fuldført sine juridiske studier i 1834 var Otto Joachim Løvenskiold advokatfuldmægtig, protokolsekretær i Høyesterett og konstitueret stiftsoverretsassessor i perioden 1835-40. I 1846 var han auditør i artilleribrigaden, og året efter ekspeditionssekretær i Finans- og tolddepartementet. I perioden 1869-76 var han ordfører i Kristiania, og årene 1871-79 var han blandt representanterne for Kristiania på Stortinget.

Kilder
1. Aschehougs konversasjonsleksikon, H. Aschehoug & Co. (W. Nygaard), Oslo 1949

Otto Joachim
Borgmestre i Oslo
Jurister fra Norge
Højesteretsdommere fra Norge
Stortingsrepræsentanter
Vattenfall Cyclassics 2010

Vattenfall Cyclassics 2010 var den 15. udgave af Vattenfall Cyclassics og gik over 225 km 15. august 2010 i og omkring Hamborg. Tyler Farrar vandt for andet år i træk.

Udover de 18 ProTour-hold var BMC Racing Team, Skil-Shimano og Vacansoleil inviteret til at deltage.

Resultater 

Cykelløb i 2010
2010
La Flèche Wallonne 2010

La Flèche Wallonne 2010 var den 74. udgave af cykelløbet La Flèche Wallonne. Det blev arrangeret 21. april 2010.

Hold 
25 hold blev inviteret til løbet, 17 af de 18 ProTour-hold og 8 professionelle kontinentalhold.

Resultater

Ekstern henvisning 
 Officiel side

Cykelløb i 2010
2010
Amstel Gold Race 2010

Amstel Gold Race 2010 var den 45. udgave af Amstel Gold Race, og blev arrangeret den 18. april.

Hold 

På grund af en askesky skabt af et vulkanudbrud på Island var store dele af flytrafikken i Europa lammet, noget som førte til at flere af holdene kæmpede for at finde nok ryttere til at fylde minimumstruppen på fem udøvere. Blandt de påmeldte som ikke kunne stille til start var profilerede ryttere som Alejandro Valverde, Luis León Sánchez, Bradley Wiggins og Carlos Sastre. Caisse d'Epargne var så hårdt ramt at holdet kun stillede op med tre ryttere efter at have fået dispensation fra UCI.

Resultater

Ekstern henvisning 

Cykelløb i 2010
2010
Hollands Nationalsocialistiske Bevægelse

Hollands Nationalsocialistiske Bevægelse (hollandsk: Nationaal-Socialistische Beweging in Nederland, NSB) var et hollandsk fascistisk og senere nationalsocialistisk politisk parti. Det eksisterede mellem 1931 og 1945. Partiet havde stor succes i 1930'erne og var det eneste lovlige parti i Holland under det meste af 2. verdenskrig. Lederen af partiet var Anton Mussert.

Eksterne henvisninger 
 Side med oversigt over symboler brugt af NSB

Tidligere politiske partier i Nederlandene
Nazistiske partier
Nazistiske partier i Europa til 1945
Etableret i 1931
Ophørt i 1945
Anne Frank-træet

Anne Frank-træet (hollandsk: Anne Frankboom) var et kastanjetræ i Amsterdam, Holland.

Træet var et af de eneste tegn på natur, der var synlig for Anne Frank, da hun gemte sig for nazistisk forfølgelse sammen med sin familie og fire andre jøder i et skjult rum i baghuset, der i dag kendes som Anne Franks hus. Træet nævnes i hendes dagbog, der blev en bestseller på verdensplan efter hendes død i en koncentrationslejr i 1945. I sin dagbog skrev Anne Frank: Vores kastanjetræ blomstrer. Det er dækket med blade og er endnu smukkere end sidste år.

Der var for første gang planer om at fælde træet i 2007 efter at det var ramt af svamp. Embedsmænd og aktivister fik stivet træet af med en stålramme, så dets liv blev forlænget.

Den 23. august 2010 væltede det efter et voldsomt uvejr. Ingen kom til skade, da det 150 år gamle træ faldt ned over et plankeværk. Træet ramte ikke Anne Franks hus, som var fyldt med turister.

I 2009 blev stiklinger fra Anne Franks kastanjetræ plantet i en park i Amsterdam.

Referencer

Eksterne henvisninger 

Navngivne træer
Amsterdam
Bunkermuseet ved Ollerup Gymnastikhøjskole

Bunkermuseet ved Ollerup Gymnastikhøjskole eller Ollerupbunkeren er en bunker, der blev bygget af den tyske besættelsesmagt i 1944.

I 2002 samlede en kreds af lokale historieforskere og blev enige om at istandsætte de 100 meter lange gange. På væggene er opsat en en hel del plancher, der fortæller om stedlige begivenheder under Anden Verdenskrig, samt modeller af de fly, som overfløj og eventuelt styrtede ned i området, m.m. I alt er der 43 emner.

I perioden fra 1. maj – 1. november er der offentlig fri entre. Den 4. maj holder foreningen bag bunkeren en lysfest på stedet.

Bunkermuseer i Danmark
Museer i Region Syddanmark
Bygninger, konstruktioner og anlæg i Svendborg Kommune
København 1500

København 1500 er et kort over Danmarks hovedstad København i år 1500. Det gengiver altså byen før den senere udvidelse med Nyboder og Christianshavn.

Centralt ses Vor Frue Kirke. Syd herfor er Gammel Torv og rådhuset. Mod sydøst ses Københavns slot på Slotsholmen, hvor Christiansborg senere anlægges. Nord herfor ses Sankt Nikolaj Kirke og nordvest herfor Helligånds Hospital med Helligåndskirken og Helligåndshuset.

Se også 
København 1699
København 1728
København 1888

1500
Danmark i 1500-tallet
Gidseldramaet i Manila

Gidseldramaet i Manila fandt sted den 23. august 2010, da den tidligere politibetjent Rolando Mendoza tog kontrollen over en turistbus i Manila i Filippinerne bevæbnet med et M16-automatvåben. Den tidligere politibetjent tog 25 passagerer som gidsel i turistbussen i håb om at skaffe sit job tilbage, efter han blev fyret for beskyldninger om røveri og narkohandel. Tidligere på dagen for gidseldramaet løslod gidseltageren otte gidsler, heriblandt tre børn.

Gidseldramaet varede i 11 timer. Otte turister fra Hongkong blev dræbt under gidseldramaet. Syv eller otte andre turister blev såret, to af dem alvorligt. Gidseltageren selv blev skudt og dræbt efter filippinske elitesoldater stormede bussen.

Referencer 

Begivenheder i 2010
Manila
Gidseltagninger
Ringerikestil

Ringerikestiler en nordisk kunst- eller kunsthåndværkerstil fra den sene vikingetid, som opstod omkring år 1000 og forsvandt midt i det 11. århundrede. Tidsmæssigt falder stilens blomstringstid sammen med Knud den Stores regeringstid og den engelske Winchesterstil, som den deler mange træk med. Stilen er opkaldt efter den dyre- og planteornamentik, som kendes fra runesten i Ringerike i Norge

Ringerikestilen er delvis samtidig med Mammenstilen. De har en række fællestræk som raffinerede mønstre på grænsen til det overlæssede. De stilistiske træk overdrives.  Et af stilens kendetegn er, at det centrale motiv er et stort dyr, der omkranses af spinkle og indrullede plantemønstre i akantusstil, der føjes sammen med spiralformer og bladflige. Dyrene er løver, fugle og slanger. Kors er første gang et almindeligt element. De fleste motiver har deres modstykker i angelsaksisk kunst og tysk kunst under Otto den Store.

Ringerikestil er en af vikingetidens stilarter. Almindeligvis deles vikingetidens kunst og kunsthåndværk i: Broa (tidl. Oseberg), Berdal, Borre, Jellinge, Mammen, Ringerike og Urnesstil.

Billeder og genstande

Referencer

LItteratur 
 Bertelsen, Lise Gjedsså (2002); Den sene vikingetids kunst; i Lise Gjedssø Bertelsen (red.); Vikingetidens kunst; en udstilling om kunsten i vikingernes verden og efterverden ca. 800 – 1250. Kongernes Jelling 2002 
 Graham-Campbell, James (red.) (1994); Cultural Atlas of the Viking World; 1994 
 Karlsson, L. (1983). Nordisk form: Om djurornamentik
 Klæsøe, Iben Skibsted (1994); Inspirationerne til vikingetidens kunst, i Niels Lund (red.); Norden og Europa i vikingetid og tidlig middelalder. 1994 
 Fuglesang, S.H.: Some Aspects of the Ringerike Style. 1980.

Stilperioder
Kunsthistorie
Kunst i vikingetiden
Reidar Haaland

Reidar Haaland (født 21. februar 1919, død 17. august 1945) var den første nordmand, som blev henrettet i Norge i retsopgøret efter 2. verdenskrig.

Han blev i december 1940 medlem af Nasjonal Samling, men trådte ud af partiet allerede i maj 1941. Et par måneder senere begyndte han som frivillig i den Norske legion. Han tjenestegjorde to år ved Leningradfronten i Sovjet. Efter at han vendte tilbage til Norge, mødte han Sverre Riisnæs, som tilbød ham en stilling i Statspolitiet. Her torturerede han mindst ni fanger. Den 9. august 1945 fik Haaland som den første nordmand en dødsdom under retsopgøret. Han blev henrettet ved skydning på Akershus fæstning den 17. august 1945.

Referencer 

Politifolk fra Norge
Personer henrettet ved skydning
Henrettede i Norge i retsopgøret efter 2. verdenskrig
Maria Quisling

Maria Quisling (født Maria Vasilijevna Pasetsjnikova) (10. oktober 1900 i Kharkov, Ukraine – 17. januar 1980 i Oslo) var Vidkun Quislings ægtefælle. Det menes, at hun blev gift i 1923, selv om flere har hævdet, at ægteskabet aldrig blev en realitet. 

Hun blev arresteret i 1946, men blev løsladt en uge efter. Hun boede resten af sit liv i en lejlighed på Erling Skjalgssons gate i Frogner, Oslo, som var hendes og Vidkun Quislings hjem før krigen, men blev beslaglagt af myndighederne nogle år efter krigen.

Hendes og Vidkuns ejendele blev beslaglagt, men i 1952 fik hun dem tilbageført. Disse blev efter hendes død solgt på auktion, og værdierne sat i Maria Quislings legat, som forvaltes af Kirkens Bymisjon.

Litteratur 
 Øistein Parmann (red.): Maria Quisling: Dagbok og andre efterlatte papirer, Dreyer, Oslo 1980

Kilder 
 Store Norske Leksikon
 «En slant til jul fra fru Quisling», Aftenposten 15. november 2008
 Quisling privat af Arve Juritzen, Juritzen forlag 2008.

Personer fra Rusland
Personer fra Kharkiv
Nordmænd i 2. verdenskrig
Jinzhong

Jinzhong (晋中; pinyin: Jìnzhōng) er et bypræfektur i provinsen Shanxi i Kina. Det har et areal på 16.408 km² og en befolkning på 3.130.000 mennesker (2007).

Kulturarv 
En række gamle borglignende forretningsanlæg i tre amter i Jinzhong er opført på Folkerepublikken Kinas liste over den nationale kulturarv. Dette var borglignende strukturer bygget af lokale handelsmænd på Qing-dynastiets tid, og de giver et indblik i datidens arkitektur og byggeteknik.

Administrative enheder 
Jinzhong består af et bydistrikt, et byamt og ni amter:

 Bydistriktet Yuci – 榆次区 Yúcì Qū ;
 Byamtet Jiexiu – 介休市 Jièxiū Shì ;
 Amtet Yushe – 榆社县 Yúshè Xiàn ;
 Amtet Zuoquan – 左权县 Zuǒquán Xiàn ;
 Amtet Heshun – 和顺县 Héshùn Xiàn ;
 Amtet Xiyang – 昔阳县 Xīyáng Xiàn ;
 Amtet Shouyang – 寿阳县 Shòuyáng Xiàn ;
 Amtet Taigu – 太谷县 Tàigǔ Xiàn ;
 Amtet Qi – 祁县 Qí Xiàn ;
 Amtet Pingyao – 平遥县 Píngyáo Xiàn ;
 Amtet Lingshi – 灵石县 Língshí Xiàn.

Trafik 
Kinas rigsvej 108 løber gennem området. Den begynder i Beijing og fører via Taiyuan, Xi'an og Chengdu mod syd til Kunming i den sydvestlige provins Yunnan.

Bypræfekturer i Shanxi
Norske legion

Den norske legion (på tysk kaldt SS-Freiwilligen-Legion Norwegen) var en afdeling i den tyske militære eliteafdeling Waffen-SS under 2. verdenskrig, som blev oprettet efter initiativ fra NS-lederen Vidkun Quisling og Josef Terboven efter det nazistiske Tysklands angreb på Sovjetunionen den 22. juni 1941. Legionen bestod af norske soldater.

Legion
Norske kollaboratører på tysk side under 2. verdenskrig
SS
Konstitucijos prospektas

Konstitucijos prospektas' () er hovedgaden i Šnipiškės, Vilnius' nye forretningskvarter. Boulevarden går fra Ukmergės gatvė til Kalvarijų gatvė og er 2000 m lang.

Indtil for nylig var området en landsby på Neris højre bred, siden årtusindskiftet har boulevarden været præget af omfattende nybyggeri. Flere skyskrabere, blandt andet Europos bokštas (), som med sine 33 etager og 149 m er den højeste kommercielle bygning i Litauen er opført, og der er fortsat planer om flere moderne handels- og lejlighedskomplekser på boulevarden.

Ved siden af Europos bokštas ligger indkøbscenter "Europa" med et syvetages parkeringshus med plads til mere end 1000 biler. Langs Konstitucijos prospektas, mellem den 20 etagers høje administrationsbygning for Vilnius bykommune og indkøbscenteret "Europa" ligger pladsen "Europos aikštė", indrettet med bl.a. springvand.

På Konstitucijos prospektas ligger en lang række andre administrationsbygninger, blandt andet Vilnius amts administrationsbygning. Det største hotel i Litauen "Reval Lietuva hotel", bygget i sovjettiden, ligger midt på boulevarden. Hotellet har en natklub på øverste etage, med udsigt over hele Vilnius.

Nær Ukmergės gatvė ligger "børnepaldset" med fritidsklubber, ungdomsklubber og svømmehal overfor "Forum Palace" et sports-, underholdnings- og forretningscenter.

Historie 
 I 2002 ved fejringen af 80 årsdagen for underskrivelsen af Litauens første forfatning, omdøbtes gaden til Konstitucijos prospektas.
 I 2004 blev gaden udvidet til syv baner på grund af den intense trafik ligesom fortove blev udvidet og cykelstier oprettet ligesom . Samtidigt blev der plantet træer og parker indviedes parkeringshuset ved "Europa".
 I 2010 afholdtes den første officielle gayparade i Litauen på Konstitucijos prospektas. Paraden vakte stort porstyr i Litauen.

Galleri 

Seværdigheder i Vilnius
Gader, pladser og torve i Vilnius
National Alliance

National Alliance er navnet på flere politiske partier og organisationer:

Anguilla – National Alliance (Anguilla)
Australien – National Alliance (Australien)
Bulgarien – National Alliance (Bulgarien)
Fiji – National Alliance (Fiji)
Italien – National Alliance (Italien)
Kenya – National Alliance (Kenya)
Holland – National Alliance (Holland)
Letland – National Alliance (Letland)
Norge – National Alliance (Norge)
Pakistan – National Alliance (Pakistan)
Papua Ny Guinea – National Alliance (Papua Ny Guinea)
Peru – National Alliance (Peru)
Portugal – National Alliance (Portugal)
Saint Lucia – National Alliance (Saint Lucia)
Saint Martin – National Alliance (Sint Maarten)
San Marino – National Alliance (San Marino)
Sydafrika – National Alliance (Sydafrika)
Spanien – National Alliance (Spanien)
Sverige – National Alliance (Sverige)
Syrien – National Alliance (Syrien)
Storbritannien – National Alliance (Storbritannien)
USA – National Alliance (USA)
Uruguay – National Alliance (Uruguay)
Nationella Alliansen

Nationella Alliansen  (Den Nationale Alliance) er en svensk nynazistisk organisation, der er ledet af Robert Vesterlund. Tidligere gik organisationen under navnet SUNS (Stockholms Unga NationalSocialister). Siden 1996 har organisationen haft sit nuværende navn.

Nynazistiske organisationer
Organisationer fra Sverige
Kalvarijų turgus

Kalvarijų turgus () er et marked på Kalvarijų gatvė 61, i bydelen Šnipiškės, Vilnius, Litauen.

Kalvarijos marked er et af Vilnius' største markeder med omkring 310 handelsboder, 2 kødhaller, 2 fiskehaller og en møbelhal. Ud over boderne er der 50 salgssteder på loppemarkedet og omkring 2.500 stader på den udendørs markedsplads. På markedet er en række barer, caféer og madsteder.

Kalvarijos marked er en vigtig del af dagligvare handelen i Vilnius.

I anden halvdel af 2009 solgtes 112 t litauisk kartofler, 94 t litauiske æbler (æblesalg i alt – 147 t), i samme periode solgtes 329 t kød på markedet, hovedsageligt svinekød, men også fåre- og oksekød. Der er planer om at udvide salget af produkter fra økologiske landmænd.

Ved Kaziukas marked, der afholdes den 4. marts hvert år, optræder folkemusikere, der udskænkes kvas og gives smagsprøver fra det litauiske køkken på Kalvarijos marked. I øvrigt forsøger markedsledelsen at udbrede kendskabet til de folkelige madtraditioner.

Kilder

Se også 
 Halės turgus
 Gariūnų turgus
 Litauisk køkken

Eksterne henvisninger 
 Kalvarijos markeds officielle hjemmeside 
 Fotos med indtryk fra Kalvarijos marked
 Video med indtryk fra Kalvarijos marked 

Seværdigheder i Vilnius
Markeder i Vilnius
Åmosen (Institution)

Åmosen er et aktivitetstilbud for udviklingshæmmede og udviklingshæmmede med autisme. Åmosen der er en del af Vasac Sorø er beliggende i landsbyen Niløse i Sorø Kommune. Det var institutionen Gudruns Minde, der i 1991 tog initiativ til oprettelsen af Åmosen. I starten havde Åmosen til huse i Gudruns Mindes sommerhus på Reersø og havde kun åbent et par dage om ugen. I 1992 flyttede Åmosen til en lærerbolig ved Niløse Skole og i 1994 til de nuværende lokaler i den tidligere kommuneskole i Niløse.

Aktivitetstilbud
Sorø Kommune
Svanelunden

Svanelunden er en folkepark i Hjørring og ét af byens største parkanlæg, anlagt i 1878 på initiativ af Jørgen H. Nielsen.

Svanelunden har siden sin opførelse været et yndet udflugtsted for både børn og voksne. I gammel tid var der opført et traktørsted i parken, og der ligger fortsat en restaurant på stedet. 

I parken ligger der en friluftscene, der bliver benyttet ved særlige lejligheder; blandt andet ved det årlige Sankt Hans-arrangement, med bål på søen.

Eksterne henvisninger

Kilder

Bygninger, konstruktioner og anlæg i Hjørring
Etableret i 1878
Folkeparker i Danmark
David Hirst

David Eric Hirst (født 7. december 1967 i Cudworth, England) er en engelsk tidligere fodboldspiller, der spillede som angriber. Han var på klubplan primært tilknyttet Sheffield Wednesday, hvor han spillede 11 sæsoner og scorede over 100 ligamål. Her var han blandt andet med til at vinde Liga Cuppen i 1991, og nå finalen i både FA Cuppen og Liga Cuppen i 1993. Han spillede desuden for Barnsley og Southampton.

Hirst blev desuden noteret for tre kampe og én scoring for Englands landshold. Hans enlige mål blev scoret i en venskabskamp mod New Zealand.

Titler 

Football League Cup
 1991 med Sheffield Wednesday

Eksterne henvisninger 
 

Fodboldspillere fra England
Fodboldspillere fra Barnsley F.C.
Fodboldspillere fra Sheffield Wednesday F.C.
Fodboldspillere fra Southampton F.C.
Politisk økonomi

Politisk økonomi er studiet af samspillet mellem politik og økonomi nationalt og internationalt. Modeller og metoder stammer fra både økonomi og statskundskab. 

Tidligere anvendtes begrebet politisk økonomi (political economy) af de klassiske økonomer til at betegne det, man i dag kalder nationaløkonomi, men denne betegnelse gik af brug sidst i 1800-tallet. 

Begrebet bør ikke forveksles med økonomisk politik. Mens det sidstnævnte omhandler alle former for konkrete tiltag, som offentlige myndigheder foretager for at påvirke samfundsøkonomien, eksempelvis finanspolitik, pengepolitik og strukturpolitik, omhandler politisk økonomi studiet af de mere grundlæggende spilleregler for den proces, der fører til udformningen af den økonomiske politik.

Historisk brug af udtrykket 

De klassiske økonomer som Adam Smith, David Ricardo, Karl Marx og andre, der udviklede den økonomiske videnskab i 1700- og 1800-tallet, anvendte udtrykket political economy om deres studier af produktion, handel og fordelingen af den nationale indkomst og formue. Studiet handlede om stater, der på engelsk også kan kaldes polities, deraf udtrykket political economy. Verdens første professorat i politisk økonomi blev oprettet i 1754 i Napoli. I 1805 blev Thomas Malthus Englands første professor i politisk økonomi.

De neoklassiske økonomer, hvis tænkning erstattede de klassiske økonomers fra omkring 1870'erne, foretrak imidlertid udtrykket economics i stedet for political economy om deres forskningsområde. William Stanley Jevons anbefalede således economics for ordets korthed og med håbet om, at udtrykket ville blive et anerkendt begreb for den økonomiske videnskab. Med udgivelsen af Alfred Marshalls lærebog Principles of Economics i 1890, der blev standardlærebogen for flere generationer af økonomistuderende, blev det nye udtryk knæsat. På University of Glasgow, hvor Adam Smith havde været professor, varede det dog indtil 1998, før universitetets økonomiske institut ændrede sit navn fra Department of Political Economy til Department of Economics. Indtil 1998 kunne skotske økonomer altså stadig få en kandidatgrad i politisk økonomi.

Anvendelse i dag 

I dag refererer "politisk økonomi" normalt til tværvidenskabelige studier, der trækker på økonomi, sociologi og statskundskab for at forklare, hvordan institutioner, det politiske miljø og økonomiske systemer - kapitalistiske, socialistiske og blandingsøkonomier - påvirker hinanden. Den videnskabelige JEL-klassificering associerer politisk økonomi med tre delområder: regeringers rolle og/eller magtforhold i ressourceallokeringen for forskellige typer af økonomiske systemer (JEL:P), international politisk økonomi, der undersøger de økonomiske konsekvenser af internationale forhold (JEL:F5), og økonomiske modeller for politiske processer (JEL:D72). Det sidste område, som i høj grad har udspring fra public choice-teorien fra 1960'erne, ser vælgere, politikere og embedsmænd som aktører, der optræder rationelt ud fra bestemte, f.eks. egennytte-maksimerende, kriteriefunktioner.

Se også 

 Marxistisk økonomi

Kilder

Eksterne henvisninger
  Læs den relaterede bog: Political Economy på  Wikibooks 

 
Statskundskab
Andy Hinchcliffe

Andrew George "Andy" Hinchcliffe (født 5. februar 1969 i Manchester, England) er en tidligere engelsk fodboldspiller, der spillede som forsvarsspiller. Han var på klubplan tilknyttet Manchester City, Everton og Sheffield Wednesday. Længst tid tilbragte han hos Everton, hvor han spillede i otte sæsoner og var med til at vinde FA Cuppen i 1995.

Hinchcliffe blev desuden noteret for syv kampe for Englands landshold. Han debuterede i en VM-kvalifikationskamp den 1. september 1996 på udebane mod Moldova.

Titler 

FA Cup
 1995 med Everton F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra England
Fodboldspillere fra Manchester City F.C.
Fodboldspillere fra Everton F.C.
Fodboldspillere fra Sheffield Wednesday F.C.
Personer fra Manchester
Mark Draper

Mark Draper (født 11. november 1970 i Long Eaton, England) er en tidligere engelsk fodboldspiller, der spillede som midtbanespiller. Han var på klubplan primært tilknyttet Notts County og Aston Villa. Med Villa var han blandt andet med til at vinde Liga Cuppen i 1996 efter finalesejr over Leeds United.

Draper nåede aldrig at spille for Englands A-landshold, men repræsenterede i 1991 tre gange U-21 landsholdet.

Titler 

Football League Cup
 1996 med Aston Villa

Eksterne henvisninger 

Fodboldspillere fra England
Fodboldspillere fra Notts County F.C.
Fodboldspillere fra Leicester City F.C.
Fodboldspillere fra Aston Villa F.C.
Fodboldspillere fra Rayo Vallecano
Fodboldspillere fra Southampton F.C.
Dennis Mortimer

Dennis Mortimer (født 5. april 1952 i Liverpool, England) er en tidligere engelsk fodboldspiller, der spillede som midtbanespiller. Han var på klubplan primært tilknyttet Coventry City og Aston Villa. Hos Villa var han anfører på det hold, der blev engelsk mester i 1981 og vandt Mesterholdenes Europa Cup året efter.

Mortimer spillede desuden i kortere perioder for henholdsvis Sheffield United, Brighton og Birmingham.

Titler 

Engelsk 1. Division
 1981 med Aston Villa

Football League Cup
 1977 med Aston Villa

Mesterholdenes Europa Cup
 1982 med Aston Villa

UEFA Super Cup
 1982 med Aston Villa

Eksterne henvisninger 
 Footballdatabase.eu spillerinfo 

Fodboldspillere fra England
Fodboldspillere fra Coventry City F.C.
Fodboldspillere fra Aston Villa F.C.
Fodboldspillere fra Sheffield United F.C.
Fodboldspillere fra Brighton & Hove Albion F.C.
Fodboldspillere fra Birmingham City F.C.